
PATVIRTINTA
Kretingos rajono savivaldybės komisijos viešiems 
nuomos konkursams organizuoti ir vykdyti 
2026 m. lapkričio 5 d. protokolu Nr. D8-2883
2 priedas

90,09 KV. M PLOTO NEGYVENAMŲJŲ PATALPŲ, ESANČIŲ MINIJOS G. 26-1, BAUBLIŲ K., KRETINGOS R., NUOMOS KONKURSO SĄLYGOS

1. Kretingos rajono savivaldybė, kodas 111106657, Savanorių g. 29A, 97111 Kretinga, vadovaudamasi Kretingos rajono savivaldybės tarybos 2026 m. rugsėjo 24 d. sprendimu Nr. T2-259 „Dėl Kretingos rajono savivaldybės ilgalaikio materialiojo turto, esančio M. Valančiaus g. 5, Salantų m. ir Minijos g. 26-1, Baublių k., Kretingos r., nuomos“, viešo nuomos konkurso būdu išnuomoja 90,09 kv. m ploto negyvenamąsias patalpas, esančias Minijos g. 26-1, Baublių k., Kretingos r., pastato unikalus Nr. 4400-3085-6928:6631, patalpos plane pažymėtos simboliais 1-1, 1-2, 1-3, 1-10, 1-11, 1-12, plotas 90, 09 kv. m, prekybinei veiklai vykdyti.
2. Pradinis nuomojamos negyvenamosios patalpos 1 kv. m nuompinigių dydis – 1,50 Eur per mėnesį.
3. Nuomininkas moka nuompinigius kas mėnesį, bet ne vėliau kaip per 30 dienų po sąskaitos gavimo (jeigu tai ne darbo diena – iki kitos, po jos einančios darbo dienos) pagal nuomotojo pateiktą sąskaitą.
4. Nuomininkas, be nuompinigių, kas mėnesį ,bet ne vėliau kaip per 30 dienų po sąskaitos gavimo (jeigu tai ne darbo diena – iki kitos, po jos einančios darbo dienos) moka mokesčius už komunalines paslaugas.
5. Nuomininkas, sutartyje nustatytais terminais nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną. 
6. Turto nuomos terminas – 10 metų laikotarpiui, bet ne ilgiau kaip iki turto nuosavybės teisės perėjimo kitam asmeniui. 
7. Negyvenamųjų patalpų nuomos sutartis su konkurso laimėtoju bus sudaryta per 20 darbo dienų nuo komisijos protokolo pasirašymo dienos, išskyrus atvejus, kai konkurso laimėtojas informuoja apie negalėjimą nurodytu laiku atvykti pasirašyti nuomos sutartį ir suderina kitą nuomos sutarties pasirašymo datą.
8. Paraiškos dalyvauti konkurse teikiamos nuo 2026 m. lapkričio 9 d. 800 val. iki 2026 m. lapkričio 20 d. 1500 val., Kretingos rajono savivaldybės administracijos Bendrajame skyriuje, pirmame aukšte, Savanorių g. 29 A, Kretinga, paštu registruotu laišku, per kurjerį, užklijuotame voke, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas ir adresas bei nuoroda „Turto nuomos konkursui, neatplėšti iki 2026 m. lapkričio 23 d. 1015 val.“. Voke turi būti pateikti šie dokumentai:
8.1. paraiška, kurioje nurodomas konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, dokumentų ar kitų steigimo fakto patvirtinimo dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas; nurodytas siūlomas konkretus nuompinigių dydis; konkurso dalyvio ar jo įgalioto asmens sąskaita, į kurią pervesti grąžinamą pradinį įnašą, rekvizitai;
8.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
8.3. pradinio įnašo sumokėjimo patvirtinimo dokumentai;
8.4. dokumentai, kuriais patvirtinama, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą.
9. Pradinį įnašą, lygų nustatytam 3 mėnesių pradiniam nuompinigių dydžiui (405,42 Eur), sumokėti į Kretingos rajono savivaldybės administracijos sąskaitą Nr. LT804010041800002334, esančią Luminor Bank AS Lietuvos skyriuje. Konkurso dalyviams, kurie nelaimėjo konkurso, pradiniai įnašai grąžinami į sąskaitas, nurodytas konkurso dalyvių dokumentuose, per 5 darbo dienas po komisijos protokolo pasirašymo dienos. Konkurso laimėtojo sumokėtas pradinis įnašas įskaitomas į turto nuompinigius. 
10. Išnuomojamą turtą galima apžiūrėti susiderinus apžiūros laiką su atsakingu asmeniu –  Kretingos rajono savivaldybės administracijos Žalgirio seniūnijos seniūnu Donatu Bieliūnu, tel. (0 445) 49383, +370 698 34524, el. paštas donatas.bieliunas@kretinga.lt. Dėl išsamesnės informacijos galima kreiptis į Kretingos rajono savivaldybės administracijos Vietinio ūkio ir turto valdymo skyriaus vyr. specialistę Simoną Baublienę, tel. (0 445) 75 606, el. p. simona.baubliene@kretinga.lt.
11. Vokai plėšiami komisijos posėdyje, kuris įvyks 2026 m. lapkričio 23 d. 1015 val. Savanorių g. 29A, Kretingoje, 206 kabinete. Komisijos posėdyje turi teisę dalyvauti įregistruoti konkurso dalyviai, pateikę asmens tapatybę patvirtinantį dokumentą.
12. Konkurso laimėtoju pripažįstamas konkurso dalyvis, pasiūlęs didžiausią Kretingos rajono savivaldybės turto nuompinigių dydį. Jeigu tokį patį (didžiausią) dydį pasiūlo keli dalyviai, konkurso laimėtoju pripažįstamas dalyvis, kurio pateiktas pasiūlymas dokumentų valdymo sistemoje įregistruotas anksčiau.
13. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas.
14. Jeigu konkurso laimėtojas konkurso metu padidino nuompinigių dydį, jis turi papildyti pradinį įnašą, kad jis būtų lygus laimėtam 3 mėnesių nuompinigių dydžiui iki nuomos sutarties pasirašymo.
15. Viešas nuomos konkursas organizuojamas vadovaujantis Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Kretingos rajono savivaldybės tarybos 2019 m. rugsėjo 26 d. sprendimu Nr. T2-284 „Dėl Kretingos rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“.
_________________________
